《早衙即事次韵》
明代·黄衷

薇花三对诏南秋，江閤归心付四休。明世也知能用短，至人曾道欲行柔。

青藜旧杖孤窗雨，黄木澄湾独橹舟。眼底拥旌何所事，且看晴鹊屋山头。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。